Oppgaver – funksjoner

Når du er ferdig med funksjoner skal du kunne lese/skrive/forklar/bruke:

* De fire ulike måtene å lage funksjoner på
* argument
* parameter
* definere en funksjon
* returverdi
* kalle en funksjon
* void
* overlastet funksjon

# Arbeid med følgende oppgaver:

1. Lag og test følgende:
   1. En enkel funksjon som summerer to tall (f.eks. med de globale variablene int tallA, int tallB og int sum) og skriver resultatet i en tekstboks.
   2. En funksjon som over, men nå med to integer variabler som parameterne.
   3. Som a, men funksjonen skal returnere summen av de to tallene som et integer tall.
   4. Som b, men funksjonen skal returnere summen av de to tallene som et integer tall.
   5. Gjør funksjonene i a og b til overlastede funksjoner (eng. function overloading).   
      Tips! Samme navn.
   6. Gjør funksjonene i c og d til overlastede funksjoner.
   7. Bruk de funksjonene du har lagd til å beregne summen av 3 tall.
2. Lag et prosjekt hvor du får testet følgende funksjoner som:
   1. konverterer fra tommer til centimeter (1 tomme = 2,54 cm)  
      private double FraTommerTilCm(double tommer)
   2. sjekker om et tall er innenfor et intervall  
      private bool InnenforIntervall(int tall, int fra, int til)
   3. gir deg et tilfeldig tall mellom 0 og 100  
      private int TilfeldigTallFraNullTilHundre()
   4. finner gjennomsnittet av to tall  
      private int Gjennomsnitt(int tall1, int tall2)
   5. finner ut om et tall er partall   
      (Tips: Et tall er partall om det gir 0 i rest når vi skriver tall%2.)  
      private bool ErPartall(int tall))
3. Det er også mulig å lage funksjoner med arrayer som parametere. Starten på funksjonsdefinisjonen kan da for eksempel se ut som følger:  
   private int FinnAntallNegativeTall(int[] talliste)  
   Lag følgende funksjoner som arbeider med en parameter av typen int[].  
   Du skal til hver funksjon også lage et eksempel som viser bruken av den.
   1. Funksjon som finner summen av arrayen
   2. Funksjon som finner gjennomsnittet av arrayen
   3. Funksjon som finner det største tallet i arrayen
4. Kontrollere kan også være argumenter til funksjoner ved å benytte typen til kontrolleren som datatype på parameteren.  
   Lag et prosjekt der du tester funksjonen med følgende funksjonsdefinisjon som tømmer innholdet i en tekstboks.  
   private void TomTekstboks(TextBox tb)  
   {  
    //din kode her...  
   }